**Raport Monitorimi i realizimit të zbatimit të Planit të Integritetit 2023**

**Bashkia Bulqizë**

Përmbajtja

[I. Hyrje 3](#_Toc170444146)

[I. Monitorimi i PI për bashkinë Bulqizë Viti 2023. 4](#_Toc170444147)

[I.1 Qasja Vlerësuese 5](#_Toc170444148)

[I.2 Metodologjia e vlerësimit. 5](#_Toc170444149)

[I.3 Mbledhja dhe analiza e të dhënave. 5](#_Toc170444150)

[II. Gjetjet e Raportit 6](#_Toc170444151)

[III. Konkluzione dhe Rekomandime 8](#_Toc170444152)

Lista e Figurave

[Figura 1: Statusi i Zbatimit të Masave 4](#_Toc170444174)

[Figura 3: Statusi i Zbatimit të Masave, Objektivi I 6](#_Toc170444175)

[Figura 4: Statusi i Zbatimit të Masave, Objektivi II 7](#_Toc170444176)

[Figura 5: Statusi i Zbatimit të Masave, Objektivi III 8](#_Toc170444177)

Hyrje

Integriteti institucional dhe lufta kundër korrupsionit konsiderohen si një nga prioritetet kryesore të qeverisë shqiptare. Në kontekstin e sektorit publik, integriteti konsiston në përmbushjen e detyrimeve të transparencës, llogaridhënies, etikës, ndershmërisë, efektivitetit dhe eficencës në kryerjen e detyrave dhe të ushtrimit të funksioneve rregullatore dhe administrative.

Miratimi dhe monitorimi i politikave kundër korrupsionit në nivelin e qeverisjes vendore është jetësuar nëpërmjet koordinimit dhe zbatimit të nismave anti-korrupsion të parashikuara në Strategjinë Ndërsektoriale Kundër Korrupsionit (SNKK) 2015-2023. Ndërkohë menaxhimi i riskut të integritetit për NJVV-të, si proces në vetëvete rrjeth nga objektivi specifik (objektivi A11) i SNKK dhe Planit të Veprimit (2018-2023), miratuar me VKM nr.516, datë 1.7.2020, si dhe qëllimit politik 5 të Strategjisë Ndërsektoriale për Decentralizimin dhe Qeverisjen Vendore 2023-20230 (SNDQV) - objektivi spaecifik 5.2: “Nxitja e politikave kundër korrupsionit në nivel vendor dhe konsolidimi i mëtejshëm i arritjeve mbi integritetin”, miratuar me VKM nr.252, datë 21.04.2023”. Ky proces vjen në linjë edhe me rekomandimet e Komisionit Evropian (2018) për Shqipërinë në kuadër të integrimit në Bashkimin Evropian, ku një nga rekomandimet e dhëna është zbatimi i dokumentit të Strategjisë Kundër Korrupsionit, duke iu referuar konkretisht mungesës së një sistemi funksional të menaxhimit të integritetit në institucionet publike në vend.

Procesi i menaxhimit të riskut të integritetit në nivel vendor, ka një qasje gjithëpërfshirëse ku angazhohen të gjitha strukturat e brendshme të bashkisë. Ndërsa hapi i parë i tij lidhet me hartimin e Planit të Integritetit për njësinë vendore (detajuar ky i fundit edhe me një Plan Veprimi 3-vjeçar), monitorimi dhe raportimi i planit të integritetit është etapa tjetër e menaxhimit të riskut në bashki. Monitorimi është periodik (çdo vit) dhe përfshin kryerjen e aktiviteteve nga ana e punonjësve dhe drejtuesve të bashkisë, për zbatimin e masave të miratuara për trajtimin e risqeve, në përputhje me përgjegjësitë që ata kanë. Ndërkaq raportimi është një procedurë e rregullt që siguron zbatimin e Planit të Veprimit për risqet e integritetit, sipas afateve kohore të parashikuara.

Agjencia për Mbështetjen e Vetëqeverisjes Vendore (AMVV) në kuadër të funksioneve të saj për realizimin e objektivave të Qeverisë Shqiptare për garantimin e qeverisjes së mirë, ka vijuar me procesin e monitorimit të zbatimit të planeve të integritetit në nivel bashkie për vitin 2023. Raporti i monitorimit është hartuar në përputhje me metodologjinë e monitorimit të Planit të Integritetit për institucionet e qeverisjes qëndrore. Analiza e të dhënave dhe vlerësimi i progresit të zbatimit të Planit të Veprimit të Planit të Integritetit për këtë periudhë raportimi është bërë në zbatim të Urdhrit nr. 553, datë 30.09.2021 “*Për miratimin e metodologjisë së monitorimit të Planit të Integritetit për institucionet e qeverisjes qëndrore*”.

**Raporti i Monitorimit të PI për bashkinë Bulqizë Viti 2023.**

Raporti i Monitorimit të zbatimit të Planit të Integritetit të bashkisë Bulqizë për vitin 2023, është i dyti dokument i hartuar nga AMVV në përputhje me Metodologjinë e Monitorimit të Planit të Integritetit për institucionet e qeverisjes qendrore, të miratuar me urdhrin e Ministrit të Drejtësisë 553, datë 30.09.2021.

Në Planin e Integritetit të bashkisë Bulqizë janë përcaktur gjithsej 4 objektiva, për të cilat janë parashikuar fushat me risk dhe masat dhe aktivitete për realizimin e tyre, si vijon:

* **Objektivi I** - Përmirësimin e mjedisit të brendshëm institucional që promovon dhe garanton integritetin në të gjitha nivelet organizative, funksionale dhe proceset e punës me qëllimin final vendosjen e funksionimit të sistemit efektiv të menaxhimit të riskut të integritetit institucional dhe përmirësimin e performancës;
* **Objektivi II** - Zhvillimi i burimeve njerëzore për të qenë të afta dhe të qëndrueshme për të zbatuar dhe konsoliduar mekanizmat e integritetit institucional;
* **Objektivi III -** Përmirësimi i rezistencës institucionale ndaj risqeve të integritetit në procese me risk për shkelje të integritetit për bashkinë;
* **Objektivi IV-** Rritja e besueshmërisë së publikut përmes përmirësimit të imazhit, transparencës me publikun dhe grupet e interesit dhe mekanizmave llogaridhënës në vendimmarrjen vendore;

Plani i Integritetit, është konceptuar i shtrirë në një periudhë 3-vjeçare dhe konkretisht 2022-2024.

**Situata e monitorimit të Planit të Integritetit Bashkia Bulqizë për periudhën janar – dhjetor 2023,** **rezulton si më poshtë**:

Nga monitorimi i procesit në bashkinë Bulqizë rezulton se në totalin prej 28 masash (aktivitetesh) të parashikuara për zbatim për vitin 2023, janë **realizuar** 15 masa/aktivitete ose 54 %, **në** **proces realizimi** 9 masa/aktivitete ose 32 % dhe **të parealizuara** 4 masa/aktivitete ose 14 %.

|  |  |  |  |  |  |
| --- | --- | --- | --- | --- | --- |
| Bashkia  Bulqizë | Masa dhe Aktivitete | Realizimi i Masave dhe Aktiviteteve | | | |
| Masa dhe aktivitete të parashikuara për vitin 2023 | Masa dhe aktivitete plotësisht të realizuara | Masa dhe aktivitete në proces | Masa dhe aktivitete të parealizuara |
| Realizimi në total i objektivave të PI | | 28 | 15 | 9 | 4 |

STATUSI I ZBATIMIT TË MASAVE

Gjatë vitit 2023, bashkia Bulqizë ka hartuar dhe miratuar disa dokumente strategjike për aspekte të veçanta të integritetit, në përmirësimin e kuadrit të brendshëm institucional, zhvillimin e burimeve njerëzore, rritjen e reziztencës institucionale ndaj risqeve të integritetit si dhe në drejtim të rritjes së nivelit të besueshmërisë së publikut përsa i përket përmirësimit të imazhit të transparencës.

**Qasja Vlerësuese**

Raporti i monitorimit të zbatimit të planit të integritetit të bashkisë Bulqizë përmban një analizë të përgjithshme të zbatueshmërisë dhe progresit të vitit 2023, për aktivitete dhe masat të kuadrit rregullator të performancës institucionale, menaxhimit të burimeve njerëzore si dhe riskut në fusha të vecanta të përgjegjësisë për ti rezistuar shkeljeve të integritetit si dhe cështjeve të ndryshme të organizimit dhe funksionimit të strukturave teknike të bashkisë.

**Metodologjia e vlerësimit.**

Ky raport është hartuar në bazë të kontributit të dhënë nga drejtoritë dhe strukturat teknike të bashkisë, bazuar në aktivitetet dhe masat e parashikuara për zbatim për vitin 2023 në planin e veprimit të Planit të Integritetit dhe ecuria e deritanishme e tyre.

**Mbledhja dhe analiza e të dhënave**.

Të dhënat e këtij raporti janë grumbulluar nga Koordinatori i Integritetit të bashkisë Bulqizë në përmbushje të rolit të tij si struktura e posaçme përgjegjëse për mbledhjen dhe analizën e informacionit mbi ecurinë e raportit të monitorimit.

**Gjetjet e Raportit**

**Objektivi I “**Përmirësimin e mjedisit të brendshëm institucional që promovon dhe garanton integritetin në të gjitha nivelet organizative, funksionale dhe proceset e punës me qëllimin final vendosjen e funksionimit të sistemit efektiv të menaxhimit të riskut të integritetit institucional dhe përmirësimin e performancës”

Përmes këtij objektivi synohet krijimi i një mjedisi dhe fryme institucionale që nxit kulturën e integritetit dhe mbështetet atë në të gjitha nivelet organizative – niveli ekzekutiv, menaxherial teknik dhe mbështetës, si dhe në të gjitha funksionet dhe nënproceset përkatëse të punës, si në menaxhimin financiar, njerëzor, të pronave dhe territorit, informacionit etj.

Ky objektiv për vitin 2023 përmban 1 masa/aktivitete specifike të planifikuara për tu zbatuar nga njësitë e përfshira, të cilat i referohen mjedisit të brendshëm institucional që promovon dhe garanton integritetin në të gjitha nivelet organizative.

Gjatë periudhës raportuese është realizuar masat/ aktiviteteti i planifikuar për këtë objektiv sipas tabelës dhe grafikut, si më poshtë:

|  |  |  |  |  |  |
| --- | --- | --- | --- | --- | --- |
| Objektivi  I | Masa dhe Aktivitete | Realizimi i Masave dhe Aktiviteteve | | | |
| Masa dhe aktivitete të parashikuara për vitin 2023 | Masa dhe aktivitete plotësisht të realizuara | Masa dhe aktivitete në  proces | Masa dhe aktivitete të parealizuara |
| Përmirësimin e mjedisit të brendshëm institucional që promovon dhe garanton integritetin në të gjitha nivelet organizative, funksionale dhe proceset e punës me qëllimin final vendosjen e funksionimit të sistemit efektiv të menaxhimit të riskut të integritetit institucional dhe përmirësimin e performancës. | | 1 | 1 | 0 | 0 |

REALIZIMI I MASAVE DHE AKTIVITETEVE

Për këtë periudhë monitorimi Janar Dhjetor 2023 ky objektiv është realizuar në masën 100% ku rezulton e realizuar masat /aktiviteti si më poshtë:

* Janë hartuar dhe miratuar disa dokumente strategjike për aspekte të veçanta të integritetit, në nivelet organizative, funksionale në proceset e punës duke hartuar manualet dhe procedurat standarde të veprimit për vendet e punës ekzistuese si dhe ato të reja.

**Objektivi II “**Zhvillimi i burimeve njerëzore për të qenë të afta dhe të qëndrueshme për të zbatuar dhe konsoliduar mekanizmat e integritetit institucional*’.*

Ky objektiv synon të adresojë nevojat reale të bashkisë, të identifikuara në të gjitha fushat e përgjegjësisë dhe proceset përkatëse të punës dhe ka rëndësi të veçantë në qëndrueshmërinë e përpjekjeve të nisura për vendosjen e sistemeve efektive të integritetit.

Gjatë periudhës raportuese lidhur me këtë objektiv janë planifikuar për vitin 2023 për tu realizuar 7 masat/aktivitete nga të cila janë realizuar 3 masa/aktivitete ose 44% , janë në proces realizimi 2 masa/aktivitete ose 28% dhe nuk janë zbatuar 2 masa/aktivitete ose 28%, sipas tabelës dhe grafikut si më poshtë:

|  |  |  |  |  |  |
| --- | --- | --- | --- | --- | --- |
| Objektivi  II | Masa dhe Aktivitete | Realizimi i Masave dhe Aktiviteteve | | | |
| Masa dhe aktivitete të parashikuara per vitin 2023 | Masa dhe aktivitete plotësisht të realizuara | Masa dhe aktivitete  në proces | Masa dhe aktivitete te parealizuara |
| Zhvillimi i burimeve njerëzore për të qenë të afta dhe të qëndrueshme për të zbatuar dhe konsoliduar mekanizmat e integritetit institucional. | | 7 | 3 | 2 | 2 |

REALIZIMI I MASAVE DHE AKTIVITETEVE

Për këtë periudhë monitorimi Janar - Dhjetor 2023, për këtë objektiv janë zbatuar këto masa/aktivitete si më poshtë vijon:

* Bashkia ka realizuar trajnime të punonjësve në përputhje me detyrat dhe vëndët e punës që ata mbulojnë si dhe trajnime specifike sipas natyrës së punës që operohet.
* Janë vlerësuar nevojat për staf shtesë në sektorin e informacionit.
* Janë realizuar trajnime të stafit lidhur me natyrën e punës.

**Objektivi III “**Përmirësimi i rezistencës institucionale ndaj risqeve të integritetit në procese me risk për shkelje të integritetit për bashkinë”.

Ky objektiv synon të pëmirësojë efektivitetin, efiçencën dhe cilësinë e proceseve të punës në fushat funksionale të bashkisë të tilla si menaxhimi financiar, shërbimeve publike, planifikimit të territorit, menaxhimit të pronave dhe aseteve publike etj, duke i bërë më rezistente ndaj shkeljeve të mundshme të integritetit.

Gjatë periudhës monitoruese për vitin 2023 janë planifikuar për tu realizuar gjithsej 17 masa/aktivitete nga të cilat janë realizuar 9 masa/aktivitete ose 53%, janë në proces 6 masa/aktivitete ose 35% dhe nuk janë realizuar 2 masa/aktivitete ose 12% sipas tabelës dhe grafikut si më poshtë:

|  |  |  |  |  |  |
| --- | --- | --- | --- | --- | --- |
| Objektivi  III | Masa dhe Aktivitete | Realizimi i Masave dhe Aktiviteteve | | | |
| Masa dhe aktivitete të parashikuara per vitin 2023 | Masa dhe aktivitete plotësisht të realizuara | Masa dhe aktivitete në proces | Masa dhe aktivitete të parealizuara |
| Përmirësimi i rezistencës institucionale ndaj risqeve të integritetit në procese me risk për shkelje të integritetit për bashkinë | | 17 | 9 | 6 | 2 |

REALIZIMI I MASAVE DHE AKTIVITETEVE

Për këtë periudhë monitorimi Janar Dhjetor 2023, bashkia ka zbatuar realizyuar, masat dhe aktivitete si më poshtë:

* Është bërë përditësimi i të dhënave kontabël me iventarin fizik.
* Është detajuar plani vendor referuar planit të përgjithshëm vendor duke u bazuar në linjën e tij me qëllim në lidhje me zhvillimin e zonave të vecanta të qytetit.
* Rritja e vëmendjes ndaj zonave rurale në ofrimin e shërbimeve ndaj qytetarëve nëpërmjet rritjes së burimeve njerëzore, kapaciteteve teknike, përmirësimit në infrastrukturës, administrim dhe logjistikë.
* Vlerësimi i trajnimeve përkatëse specialistëve të aseteve.
* Është hartuar informacioni lidhur me pritshmëritë (performanca e instrumentit të zgjedhur për ofrimin e shërbimit), cilësinë (mënyra se si instrumenti arrin qëllimet), kriteret krahasuese (për qëllime përmirësimi vetjak, por edhe në raport me shembujt e institucioneve homologe) si dhe standardi i ndjekur për to;
* Është caktuar periodiciteti i nevojshëm i monitorimeve dhe evidentimi i këtij procesi.

**Objektivi IV “**Rritja e besueshmërisë së publikut përmes përmirësimit të imazhit, transparencës me publikun dhe grupet e interesit dhe mekanizmave llogaridhënës në vendimmarrjen vendore”.

Objektivi i katërt grupon dhe adreson risqet që lidhen me ndarjen e informacionit dhe komunikimit të brendshëm dhe të jashtëm, transparencës së limituar, imazhit dhe besueshmërisë së ulët publike.

Zbatimi i masave të planifikuara do të përmirësojnë transparencën dhe llogaridhënien e bashkisë duke ndikuar për mirë te imazhi dhe besueshmëria e qytetarëve dhe grupeve të interesit te Bashkia e Bulqizës.

Gjatë periudhës monitoruese për vitin 2023 lidhur me këtë objektiv janë planifikuar për tu realizuar gjithsej 3 masa/aktivitete nga të cilat janë realizuar masa/aktivitete ose 66%, është në proces realizimi 1 masa/aktivitete ose 34 % sipas tabelës dhe grafikut si më poshtë:

|  |  |  |  |  |  |
| --- | --- | --- | --- | --- | --- |
| Objektivi  IV | Masa dhe Aktivitete | Realizimi i Masave dhe Aktiviteteve | | | |
| Masa dhe aktivitete të parashikuara per vitin 2023 | Masa dhe aktivitete plotësisht të realizuara | Masa dhe aktivitete pjesërisht të realizuara | Masa dhe aktivitete pjesërisht të parealizuara |
| Rritja e besueshmërisë së publikut përmes përmirësimit të imazhit, transparencës me publikun dhe grupet e interesit dhe mekanizmave llogaridhënës në vendimmarrjen vendore | | 3 | 2 | 1 | 0 |

REALIZIMI I MASAVE DHE AKTIVITETEVE

Për këtë periudhë monitorimi Janar Dhjetor 2023 bashkia ka realizuar me sukses masat dhe aktivitete si më poshtë:

* Rritja e vëmendjes ndaj zonave rurale në ofrimin e shërbimeve ndaj qytetarëve nëpërmjet rritjes së burimeve njerëzore, kapaciteteve teknike, përmirësimit në infrastrukturës, administrim dhe logjistikë.
* Është krijuar regjistri i kontratave ekzistuese për pronat në pronësi apo administrim të Bashkisë, si dhe janë përcaktuar kriteret që duhet të përmbajë një sistem i thjeshtë i menaxhimit të pronave dhe garantimi i transparencës së të dhënave ndaj publikut, në mënyrë elektronike, nëpërmjet internetit apo shërbimit në sportel.

**Gjetje të tjera:**

* Të vijohet puna lidhur me përmirësimin e sistëmit të teknologjisë së informacionit.
* Të vlerësohen mundësitë e blerjes së sistemeve të IT-së, të përshtatshme dhe të dedikuara për procesin e kontabilizimit
* Të kryhen të gjitha procedurat e nevojshme për pajisur bashkinë me pronat dhe asetet e trashëguara
* Të realizohet iventari fizik në baza vjetore për të saktësuar procesin e iventarizimit.
* Të përfundohet inventarizimi i pronave dhe të përditësohet informacioni i saktë në listën e pronave sikurse dhe në efektet kontabël në rast diferencash midis inventarizimit fizik dhe gjendjes së tyre në sistemet përkatëse kontabël;

**Konkluzione dhe Rekomandime**

Në përmbyllje të këtij raporti monitorimi për vitin 2023, të gjetjeve që ky document na ofron, të dhënave analitike të raportuara dhe të analizës së kryer, rezulton se:

Bashkia Bulqizë ka vijuar me zbatimin e planit të Integritetit duke realizuar një nivel të mesëm të realizimit të masave të planifikuara (41-60%) për integritetitn për vitin 2023, për sa i përket realizimit të objektivave ka arritur një nivel të mirë realizimi në objektivin e parë “Përmirësimin e mjedisit të brendshëm institucional”.

* Të vijohet me zbatimin dhe raportimin e masave dhe angazhimeve të evidentuara më sipër që vijojnë të jenë në proces apo janë të parealizuara, sipas fushave të etikës, burimeve njerëzore dhe fushave të veçanta të përgjegjësisë
* Të fokusohet vëmendja në realizimin e masave/aktiviteteve sipas fushave të ndyshme funksionale në nivel bashkie
* Dërgimi brenda afateve të përcaktuara si dhe në përputhje me formatet e kërkuara të kontributeve nga strukturat dhe institucionet përgjegjëse
* Përmirësimi i kapaciteteve në strukturat/institucionet përkatëse për zbatimin dhe raportimin sipas metodologjisë së monitorimit të PI.